laion/Wikipedia-Exotic huggingface dataset:
פונטוס ורנבלום

פונטוס אנדראס מיקאל ורנבלום (בשוודית: Pontus Anders Mikael Wernbloom; נולד ב-25 ביוני 1986) הוא כדורגלן עבר שוודי ששיחק בעמדת הקשר. ורנבלום הגיע בגיל 18 למחלקת הנוער של גטבורג אחרי שלוש שנים בקונגהאלה. בעונת 2005 שהייתה הבכורה שלו במועדון, ורנבלום התקשה למצוא את מקומו בהרכב, אך בסיום העונה שחקן הקבוצה הקאן מילד פרש כדורגל וורנבלום תפס את מקומו בהרכב הקבוצה. בעונת 2007 שינתה הקבוצה את סגנון המשחק שלה וורנבלום שוב לא הצליח לייצב את מעמדו בקבוצה, אך במהלך העונה עזב מרקוס ברג את הקבוצה וורנבלום חזר להרכב. באפריל 2009 ורנבלום חתם בא.ז. אלקמאר ההולנדית והצטרף לקבוצה עם סיום עונת 2008/2009. ב-2 באוגוסט 2009 הוא ערך את הופעת הבכורה שלו נגד בליגה נגד הראקלס אלמלו. ב-21 בפברואר 2010 הבקיע את שער הבכורה שלו באלקמאר בתיקו 3-3 נגד פנלו. בעונת 2010/2011 העפיל אלקמאר לשלב הבתים של הליגה האירופית כאשר ורנבלום כבש בשתי במשחקי הפלייאוף נגד אקטובה הקזחית. בינואר 2012 חתם בצסק"א מוסקבה. ב-21 בפברואר ערך את הופעת הבכורה שלו במועדון במשחק נגד ריאל מדריד במסגרת שמינית גמר ליגת האלופות כתוצאה ממכת פציעות שפקדה את הקבוצה. במשחק זה הבקיע את שער הבכורה שלו במדי צסק"א בדקה ה-93 של המשחק שנתן לקבוצתו תיקו דרמטי. בסיום עונת 2018 עזב את רוסיה. באוגוסט 2018 ורנבלום חתם בפאוק סלוניקי מליגת העל היוונית. ב-21 באוגוסט 2020, חתם בגטבורג והצטרף אליה עם פתיחת עונת 2021. ב-7 בינואר 2007 זומן לראשונה לסגל נבחרת שוודיה לקראת טורניר בדרום אמריקה אליו הוזמנה שוודיה. ב-18 בינואר ערך את הופעת הבכורה שלו בנבחרת במשחק נגד אקוודור. ב-3 בספטמבר 2010 הבקיע את שני השערים היחידים במשחק נגד הונגריה במסגרת מוקדמות יורו 2012 שהיו גם שערי הבכורה שלו בנבחרת. ורנבלום נכלל בסגל הנבחרת לקראת יורו 2012 ויורו 2016. גטבורג ליגת העל השוודית: 2007 הגביע השוודי: 2008 הסופר קאפ השוודי: 2008 אלקמאר מגן יוהאן קרויף: 2009 צסק"א מוסקבה ליגת העל הרוסית: 2012/2013, 2013/2014, 2015/2016 הגביע הרוסי: 2012/2013 הסופר קאפ הרוסי: 2013, 2014 מדיה וקבצים בנושא פונטוס ורנבלום בוויקישיתוף פונטוס ורנבלום, ברשת החברתית אקס (טוויטר) פונטוס ורנבלום, ברשת החברתית אינסטגרם פונטוס ורנבלום, באתר Transfermarkt פונטוס ורנבלום, באתר Soccerway פונטוס ורנבלום, באתר WorldFootball.net פונטוס ורנבלום, באתר National Football Teams פונטוס ורנבלום, באתר FootballDatabase.eu פרופיל השחקן באתר צסק"א מוסקבה
יונאס לוסל

יונאס לוסל (בדנית: Jonas Lössl, נולד ב-1 בפברואר 1989) הוא כדורגלן דני המשחק כשוער במיטיולן. לוסל התחיל את הקריירה בקבוצת מיטיולן הדנית, וערך את הופעת הבכורה במדיה במסגרת ליגת העל הדנית במרץ 2010. לאחר ארבע שנים כשוער הבכיר במיטיולן, חתם במועדון הצרפתי גנגאן. לוסל עמד בשער שלל נבחרות דנמרק הצעירות, כאשר את זימון הבכורה שלו לנבחרת דנמרק הבכירה קיבל לקראת משחק ידידות מול מונטנגרו ביוני 2015. לוסל, זומן גם לסגל הנבחרת לקראת משחקי ההכרעה של דנמרק במסגרת פלייאוף ההעפלה ליורו 2016 מול שוודיה. מדיה וקבצים בנושא יונאס לוסל בוויקישיתוף יונאס לוסל, ברשת החברתית אקס (טוויטר) יונאס לוסל, ברשת החברתית אינסטגרם יונאס לוסל, באתר Transfermarkt יונאס לוסל, באתר Soccerway יונאס לוסל, באתר BDFutbol יונאס לוסל, באתר WorldFootball.net יונאס לוסל, באתר National Football Teams יונאס לוסל, באתר FootballDatabase.eu ערך זה הוא קצרמר בנושא כדורגלנים ובנושא דנים. אתם מוזמנים לתרום לוויקיפדיה ולהרחיב אותו.
קורינה אייכנברגר-וולטר

קורינה אייכנברגר-וולטר (בגרמנית: Corina Eichenberger-Walther, נולדה ב-14 באוקטובר 1954) היא פוליטיקאית שווייצרית, חברת הפרלמנט (המועצה הלאומית) מאז 2007, בשנים האחרונות מטעם המפלגה הליברלית הרדיקלית השווייצרית (מפלגת ימין - מרכז). מייצגת את קנטון ארגאו. יו"ר ועדת הביטחון של המועצה הלאומית, יו"ר האגודה לידידות שווייץ - ישראל ויו"ר השדולה האירופאית הפרו ישראלית EAI ("הברית האירופאית למען ישראל"). נולדה באראו בירת קנטון ארגאו, בו שוכנות גם לנגנאו ואנדינגן, שתי העיירות היחידות בהן הותר ליהודי שווייץ להתגורר עד האמנסיפציה של 1866. בשנים 1993–2007 הייתה צירה בפרלמנט של קנטון ארגאו, כאשר בחלק מתקופה זו אף כיהנה כיו"ר הפרלמנט הקנטונאלי. ב-21 באוקטובר 2007 נבחרה לראשונה למועצה הלאומית, ב-3 בדצמבר אותה שנה נכנסה לתפקידה ומאז וגם נכון ל-2016 היא מכהנת כצירה בפרלמנט השווייצרי. אייכנברגר-וולטר כיהנה כנשיאת "הפורום הגרעיני השווייצרי" והיא מכהנת נכון ל-2016 כנשיאת האגודה לידידות שווייץ - ישראל (Gesellschaft Schweiz-Israel). החל ממאי 2015 היא הנשיאה הראשונה של השדולה האירופאית החדשה למען ישראל - European Alliance for Israel, הכוללת צירי פרלמנט מ-23 מדינות אירופאיות. אייכנברגר-וולטר היא עורכת דין במקצועה, אלמנה, ואם לשני ילדים. יחסי ישראל-שווייץ אתר האינטרנט הרשמי של גרמנית על קורינה אייכנברגר-וולטר, באתר הפרלמנט השווייצרי (אנגלית) באתר תרבות יהודית בשווייץ הערך על האגודה בוויקיפדיה הגרמנית "Oslo: EAI – A mature European organisation", אפריל 2016
ברונו סוריאנו

ברונו סוריאנו יידו (בספרדית: Bruno Soriano Llido, נולד ב-12 ביוני 1984) הוא כדורגלן עבר ספרדי ששיחק הקשר וידוע בשמו הפרטי ברונו. ברונו, שיחק בכל הקריירה שלו בוויאריאל. ברונו הוא בוגר מחלקת הנוער של ויאריאל ולאחר שעבר את גיל הנוער הצטרף לקבוצת המילואים. ב-1 באוקטובר 2006 הוא ערך את הופעת הבכורה שלו עבור הקבוצה הראשונה בניצחון 1-2 נגד מיורקה. בעונת 2007/2008 הפך לשחקן סגל קבוע בקבוצה הראשונה. את עונה זו סיים עם 31 הופעות בכל המסגרות והבקיע שער אחד וסיים עם קבוצתו במקום השני בליגה אחרי ריאל מדריד ולפני ברצלונה. במהלך עונת 2009/2010 עזב סבסטיאן אגוארן את המועדון וסוריאנו תפס את מקומו בהרכב. בתום עונת 2011/2012 ירדה ויאריאל לליגה השנייה, אך סוריאנו החליט להאריך את חוזהו במועדון ב-4 שנים לאחר שדחה הצעה מולנסיה שהציע תמורת 9 מיליון אירו ובתום העונה חזרה ויאריאל לליגה הראשונה. בשנת 2013 קפטן הקבוצה מרקוס סנה עזב את המועדון וברונו מונה לקפטן הקבוצה במקומו. ב-5 באוגוסט 2010 זומן לראשונה לסגל נבחרת ספרד לקראת משחק ידידות נגד מקסיקו. כעבור שישה ימים ערך את הופעת הבכורה שלו במדי הנבחרת בתיקו 1-1 נגד מקסיקו. ברונו נכלל בסגל המורכב של הנבחרת לקראת יורו 2016. מדיה וקבצים בנושא ברונו סוריאנו בוויקישיתוף ברונו סוריאנו, באתר Transfermarkt ברונו סוריאנו, באתר Soccerway ברונו סוריאנו, באתר BDFutbol ברונו סוריאנו, באתר WorldFootball.net ברונו סוריאנו, באתר National Football Teams ברונו סוריאנו, באתר FootballDatabase.eu פרופיל השחקן באתר ויאריאל ערך זה הוא קצרמר בנושא כדורגלנים ספרדים. אתם מוזמנים לתרום לוויקיפדיה ולהרחיב אותו.
ג'ימי דורמאז

יאקופ ג'ימי דורמאז (בשוודית: Jakup Jimmy Durmaz, נולד ב-22 במרץ 1989) הוא כדורגלן שוודי המשחק בעמדת הקיצוני בגנצ'לרבירלי. נולד כג'ימי טומה בארברו שבשוודיה להורים ממוצא אשורי-כשדי-ארמי. אביו הוא יליד טורקיה, כך מאוחר יותר השיג גם הוא אזרחות כשעבר לשחק בגנצ'לרבירלי. הוא התחיל את הקריירה שלו בקבוצת פורוורד וביולי 2008 חתם במאלמה. ב-14 ביולי 2008 דורמאז ערך את הופעת הבכורה שלו במועדון נגד האמרבי. לפני עונת 2009 שינה את שם משפחתו ל"דורמאז". דורמאז עשה את הפריצה שלו בעונת 2010 בה פתח ברוב משחקי הקבוצה וזכה עימה באליפות. ב-27 ביוני 2012 פורסם כי דורמאז חתם ל-3 שנים בגנצ'לרבירלי מליגת העל הטורקית. ב-17 ביולי הצטרף לאימונים של הקבוצה. ב-22 באוגוסט 2014 חתם באולימפיאקוס מליגת העל היוונית. ב-14 בספטמבר ערך את הופעת הבכורה שלו במועדון במשחק הליגה נגד אופי כרתים. ב-29 בינואר 2015 דורמאז הבקיע שלושער ובישל שני שערים במסגרת הגביע נגד טירנאווס שנגמר בניצחון 0–8 לקבוצתו. ב-20 באוגוסט 2016 חתם דורמאז בטולוז הצרפתית. בקיץ 2019 חתם בגלאטסראיי מליגת העל הטורקית. ב-2 באוקטובר 2020, דורמאז הושאל לפתיח קראגומרוק, ובאוגוסט 2021 חתם בה באופן קבוע. ב-8 בפברואר 2011 ערך את הופעת הבכורה שלו בנבחרת שוודיה במשחק ידידות נגד קפריסין. ב-23 בינואר 2012 הבקיע את שער הבכורה שלו בנבחרת בניצחון 0–5 נגד קטר. דורמאז נכלל בסגל הנבחרת לקראת יורו 2016. מאלמה ליגת העל השוודית: 2010 אולימפיאקוס ליגת העל היוונית: 2014/2015, 2015/2016 הגביע היווני: 2014/2015 גלאטסראיי הסופר קאפ הטורקי: 2019 מדיה וקבצים בנושא ג'ימי דורמאז בוויקישיתוף ג'ימי דורמאז, באתר Transfermarkt ג'ימי דורמאז, באתר Soccerway ג'ימי דורמאז, באתר WorldFootball.net ג'ימי דורמאז, באתר National Football Teams ג'ימי דורמאז, באתר FootballDatabase.eu פרופיל השחקן באתר scoresway
סטיב אלאנה

סטיב אלאנה (בצרפתית: Steeve Elana, נולד ב-11 ביולי 1980) הוא כדורגלן צרפתי-מרטיניקי ששיחק בעמדת השוער. אלאנה התחיל את הקריירה שלו במרסיי אנדומה במדיה לא זכה לדקות משחק. בשנת 2001 חתם בואלנס ממנה עבר לקן מהליגה השנייה. בעונתו השנייה במועדון העפיל עמו לליגה הראשונה, אך איבד את מקומו בהרכב הקבוצה בליגת העל ובתום העונה חתם בברסט. במדי ברסט הפך לשוער ראשון בכל עונותיו בקבוצה. בעונת 2009/2010 העפיל עם ברסט לליגה הראשונה ואף ונכלל בנבחרת העונה ונבחר לשוער העונה בליגה. בנוסף לכך, אלאנה הוא שיאן ההופעות של המועדון בכל הזמנים עם 236 הופעות במשחקים במסגרת הליגה. בקיץ 2012 חתם בליל כמחליפו של מיקאל לנדרו, אך לאחר שלנדרו עזב לבסטיה אלאנה הפך לשוער הראשון. בעונת 2013/2014 איבד את מקומו לוינסנט אניימה שחזר למועדון אחרי עונת השאלה במכבי תל אביב. ב-3 בספטמבר 2014 ערך את הופעת הבכורה שלו בנבחרת מרטיניק בניצחון 0–6 נגד בונייר במסגרת מוקדמות גביע הזהב 2015. מדיה וקבצים בנושא סטיב אלאנה בוויקישיתוף סטיב אלאנה, באתר Transfermarkt סטיב אלאנה, באתר Soccerway סטיב אלאנה, באתר National Football Teams סטיב אלאנה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קלאודיו בוויו

קלאודיו בוויו (בצרפתית: Claudio Beauvue; נולד ב-16 באפריל 1988) הוא כדורגלן גוואדלופי המשחק בבולון בעמדת החלוץ. בוויו התחיל את הקריירה שלו במחלקת הנוער של נאנט וכאשר סיים את גיל הנוער הצטרף לטרואה מהליגה השנייה. ב-24 באוגוסט 2007 ערך את הופעת הבכורה שלו בקבוצה במשחק הליגה נגד בסטיה. ב-23 במרץ 2011 הושאל לשאטורו עד לסיום העונה עם אופציה לרכישת כרטיס השחקן שלו בסיום העונה, והעסקה יצא לפועל בסיום עונת 2010/2011. ב-37 משחקים בוויו כבש 10 שערים והיה מלך השערים של הקבוצה באותה עונה ובסיום העונה רכשה שאטורו את כרטיס השחקן שלו. ב-19 באוקטובר 2012 כבש שלושער ראשון בקריירה בניצחון 1-3 נגד אז'אקסיו. לאחר שגילה יכולת טובה, אולימפיק מרסיי הביע עניין בשחקן, אך ב-29 בינואר 2013 הושאל לבסטיה מהליגה הראשונה לעד לסיום העונה. בסיום העונה החליטה בסטיה לא לממש עליו את האופציה מאחר שלא עלה על הציפיות. ב-20 ביוני 2013 חתם בגנגאן. בעונתו הראשונה במועדון זכה בקופה דה פראנס שהיה התואר הראשון שלו בקריירה. בוויו היה שותף לכל משחקי הקבוצה בליגה האירופית אלייה העפילה אוטומטית אחרי הזכייה בגביע והיה שותף להישג השיא של המועדון שהעפיל לשלב 32 הגדולות של המפעל בו הודח על ידי דינמו קייב. את העונה סיים כמלך השערים של המועדון עם 17 שערים בליגה ורק אלכסנדר לאקזט, אנדרה פייר ז'יניאק, זלאטן איברהימוביץ' ואדינסון קבאני כבשו יותר ממנו בליגה. ב-27 ביוני 2015 חתם באולימפיק ליון ל-4 שנים תמורת 4.5 מיליון אירו. את שער הבכורה שלו במועדון הבקיע נגד גנגאן, קבוצתו הקודמת. בוויו בחר שלא לחגוג את השער כדי לכבד את קבוצתו הקודמת. ב-16 בינואר 2016 חתם בסלטה ויגו מהליגה הספרדית ל-5 שנים תמורת 5 מיליון אירו. סלטה היא הקבוצה הראשונה של בוויו מחוץ לצרפת. ב-29 באוגוסט 2017 הושאל ללגנס מליגת העל הספרדית. ב-30 באוגוסט 2018 הושאל לקן מליגת העל הצרפתית. ב-18 בינואר 2020, חתם בדפורטיבו לה קורוניה מליגת העל הספרדית. ב-18 באוגוסט 2021 בוויו חזר לצרפת וחתם בבולון. ב-23 במרץ 2016 ערך את הופעת הבכורה שלו בנבחרת גוואדלופ בתיקו 0-0 נגד סורינאם במסגרת פלייאוף מוקדמות הגביע הקריבי 2017. 6 ימים לאחר מכן הבקיע את שער הבכורה שלו בנבחרת בהפסד 3-2 בגומלין נגד סורינאם שהעפילה לגמר המפעל על חשבונה של גוואדלופ. מדיה וקבצים בנושא קלאודיו בוויו בוויקישיתוף קלאודיו בוויו, באתר Transfermarkt קלאודיו בוויו, באתר Soccerway קלאודיו בוויו, באתר BDFutbol קלאודיו בוויו, באתר WorldFootball.net קלאודיו בוויו, באתר National Football Teams קלאודיו בוויו, באתר FootballDatabase.eu
מרסל זביצר

מרסל זביצר (בגרמנית: Marcel Sabitzer, נולד ב-17 במרץ 1994) הוא כדורגלן אוסטרי, המשחק כקשר בבורוסיה דורטמונד ובנבחרת אוסטריה. הוא בנו של כדורגלן העבר הרפרייד זביצר. זביצר החל את הקריירה המקצוענית שלו במדי מועדון נעוריו אדמירה ואקר. לאחר שנתיים, בהן שותף בד בבד גם בקבוצת המילואים של ואקר, חתם זביצר במדי ראפיד וינה. אחרי עונה מוצלחת בווינה, זביצר חתם בשורות מועדון הבונדסליגה השנייה ר.ב. לייפציג מגרמניה. בעונתו הראשונה הושאל לקבוצת רד בול זלצבורג, במדיה היה שותף לעונה אישית מצוינת כאשר כבש 19 שערי ליגה, ב-33 משחקים, וסייע לקבוצתו לזכות בדאבל האוסטרי. עם סיום עונת ההשאלה, זביצר שב ללייפציג, והיה שותף פעיל להעפלתה ההיסטורית לבונדסליגה בסיום עונת 2015/2016. בקיץ 2021 עבר זביצר לבאיירן מינכן, תמורת דמי העברה של 16 מיליון אירו. ב-2 באפריל 2022 כבש שער בכורה בניצחון 1–4 על פרייבורג. לקראת עונת 2022/23 עבר זביצר בהשאלה לעונה אחת למנצ'סטר יונייטד מהפרמיירליג. ב-24 ביולי 2023 חתם זביצר ביריבתה של באיירן, בורוסיה דורטמונד. זביצר ערך את הופעת הבכורה שלו עבור הנבחרת האוסטרית ב-5 ביוני 2012, בהתמודדות מול רומניה. הוא כבש את שער הבכורה שלו עבור מולדתו במשחק ידידות מול איסלנד, ב-30 במאי 2014. הבונדסליגה האוסטרית: 2014/2015 הגביע האוסטרי: 2014/2015 באיירן מינכן אליפות גרמניה: 2021/2022 מדיה וקבצים בנושא מרסל זביצר בוויקישיתוף מרסל זביצר, ברשת החברתית פייסבוק מרסל זביצר, ברשת החברתית אינסטגרם מרסל זביצר, באתר Transfermarkt מרסל זביצר, באתר Fussballdaten.de (בגרמנית) מרסל זביצר, באתר Soccerway מרסל זביצר, באתר BDFutbol מרסל זביצר, באתר WorldFootball.net מרסל זביצר, באתר National Football Teams מרסל זביצר, באתר FootballDatabase.eu
קוקו מרטינה

קוקו מרטינה (נולד ב-25 בספטמבר 1989) הוא כדורגלן הולנדי-קוראסאואי המשחק בעמדת המגן הימני בנבחרת קוראסאו. מרטינה נולד ברוטרדם וגדל במבואות הדרומיים של העיר ביחד עם אימו שתי אחיו, אך מעולם לא זכה להכיר את אביו. אחיו דרווין וחאבייר הם גם שחקני כדורגל. מרטינה גדל במחלקת הנוער של פיינורד רוטרדם, אך לא זכה לשחק עבור הקבוצה הבוגרת. בשנת 2008 חתם ברוסנדאל מהליגה ההולנדית השנייה. בקיץ 2011 חתם בוואלבייק מליגת העל ההולנדית. אחרי שתי עונות חתם בטוונטה. בעונתו הראשונה לא השתלב במועדון ושיחק במקביל בצעירי טוונטה, אך בעונת 2014/2015 ביסס את מקומו בהרכב הקבוצה. ב-7 ביולי 2015 חתם בסאות'המפטון מהפרמייר ליג שהייתה הקבוצה הראשונה שלו מחוץ להולנד. ב-6 באוגוסט 2015 ערך את הופעת הבכורה שלו במועדון בניצחון 0-2 נגד ויטסה ארנהם במסגרת מוקדמות הליגה האירופית. 3 ימים לאחר מכן ערך את הופעת הבכורה שלו בליגה בתיקו 2-2 נגד ניוקאסל יונייטד. ב-26 בדצמבר 2015 הבקיע את שער הבכורה שלו במועדון בניצחון 0-4 נגד ארסנל והפך לכדורגלן מראשון מקוראסאו שכובש בפרמייר ליג מאז התפרקות האנטילים ההולנדים. ב-17 ביולי 2017 חתם באברטון לשלוש שנים. ב-17 באוגוסט 2018 הושאל לסטוק סיטי. ב-31 בינואר 2019 הושאל לפיינורד. בנובמבר 2021 מרטינה חתם בגו אהד איגלס. ב-5 בפברואר 2023 חתם בנאק ברדה מהליגה ההולנדית השנייה. לאחר שנבחרת האנטילים ההולנדיים התפרקה והוקמה נבחרת קוראסאו, זומן מרטינה לסגל הנבחרת לקראת המשחק נגד הרפובליקה הדומיניקנית ואף ערך את הופעת הבכורה שלו בנבחרת באותו משחק שהיה גם משחק הבכורה של הנבחרת. מרטינה הוא שיאן ההופעות בנבחרת עם 23 הופעות (נכון ל-26 במרץ 2016) ומשמש כקפטן הנבחרת. מדיה וקבצים בנושא קוקו מרטינה בוויקישיתוף קוקו מרטינה, ברשת החברתית אקס (טוויטר) קוקו מרטינה, באתר Transfermarkt קוקו מרטינה, באתר Soccerway קוקו מרטינה, באתר BDFutbol קוקו מרטינה, באתר WorldFootball.net קוקו מרטינה, באתר National Football Teams קוקו מרטינה, באתר FootballDatabase.eu
בולי העץ של לינקולן

בולי העץ של לינקולן הוא משחק הרכבה מארצות הברית המכיל בולי עץ מיניאטוריים שבעזרתם בונים מבצרים ומבנים קטנים. המשחק הומצא על ידי ג'ון לויד רייט, בנו השני של האדריכל פרנק לויד רייט. בולי העץ של לינקולן נכנסו להיכל התהילה הלאומי של הצעצועים בשנת 1999. משנת 2014 בולי העץ של לינקולן מיוצרים על ידי חברת קונקס. הקוטר של בולי העץ הוא 3/4 אינץ' (בערך 2 ס"מ). בדומה לבולי עץ אמיתיים שמשמשים לבניית בקתות עץ, לבולי העץ של לינקולן ישנם חריצים כך שניתן להרכיבם אחד על גבי השני ליצירה של מבנים הדומים לבקתות עץ. חלקים נוספים של הסט כוללים גגות, ארובות, חלונות ודלתות אשר מביאים מראה ריאליסטי ליצירה הסופית. במקור בולי העץ יוצרו מעץ הסקויה, עם צבעים שונים של חתיכות גג. בשנת 1970 החברה החליפה חלק מבולי העץ לחלקים מפלסטיק, אך במהרה רובם חזרו להיות עשויים מעץ אמיתי. בולי העץ של לינקולן הומצאו בסביבות שנת 1916 כאשר ג'ון לויד רייט עבד ביפן עם אביו. העיצוב של הצעצוע התבסס על הארכיטקטורה של מלון אימפריאל בטוקיו, שתוכנן על ידי אביו של הממציא. היסודות של המלון תוכננו עם קורות עץ משתלבים, מה שהפך את המבנה להיות חסין מפני רעידות אדמה. כשחזר רייט לארצות הברית הוא הקים חברת צעצועים שנקראה "חברת הצעצועים הריבוע האדום" והחלה לשווק צעצועים בשנת 1918. רייט רשם את הצעצוע כפטנט ב 31 באוגוסט 1920 וקרא לו "צעצוע לבניית בקתות עץ", אך זמן קצר לאחר מכן שינה את שם הצעצוע ל"ג. ל. רייט ייצור". סט בולי העץ של לינקולן הגיעו בהתחלה עם הוראות בנייה של בקתת העץ של הדוד תום והבית של אברהם לינקולן. הסטים הבאים אחריהם היו גדולים יותר ומשוכללים יותר. קונקט, המפיץ הנוכחי של הצעצוע קובע כי הוא נקרא על שמו של הנשיא ה-16 של ארצות הברית, אברהם לינקולן, שנולד בבקתת עץ, בשל הפטריוטיות שהייתה באותם זמנים במהלך מלחמת העולם הראשונה. אחרים טוענים כי השם של הצעצוע הוא על שמו של אביו של הממציא, פרנק לויד רייט שהיה במקור פרנק לינקולן רייט אך שינה את שמו. בשנת 1999 בולי העץ של לינקולן נכנסו להיכל התהילה הלאומי של הצעצועים. בחודש דצמבר 2014 קונקט הודיע על כך שכל הייצור של המוצר יהיה בארצות הברית ולא בסין. מדיה וקבצים בנושא בולי העץ של לינקולן בוויקישיתוף אתר האינטרנט הרשמי של בולי העץ של לינקולן
ולנטינו לצארו

ולנטינו לנדו לצארו (בגרמנית: Valentino Lando Lazaro, נולד ב-24 במרץ 1996) הוא כדורגלן אוסטרי המשחק בעמדת הקשר ההתקפי והמגן בטורינו ובנבחרת אוסטריה. לצארו נולד בגראץ שבאוסטריה, לאב אנגולי ולאם יוונייה. את הופעת הבכורה שלו ערך בקבוצת הבוגרים של רד בול זלצבורג ב-3 בנובמבר 2012, במשחק הבונדסליגה האוסטרית מול אדמירה וואקר. בעת הופעת הבכורה היה בן 16 ו-224 ימים בלבד, ובכך קבע שיא כשחקן הצעיר ביותר המשחק בליגה האוסטרית. ב-2013 הושאל לקבוצת ליפרינג, ובמדיה ערך שלוש הופעות בלבד. על אף גילו הצעיר, הספיק לצארו לזכות עם קבוצתו בשלושה דאבלים מקומיים (אליפות הבונדסליגה והגביע האוסטרי) ב-2012, 2014 ו-2015, ובנוסף זכה עם רד בול באליפות המקומית ב-2016. ב-3 באוגוסט 2017 הושאל להרטה ברלין ולאחר מכן נמכר אליה. ב-1 ביולי 2019 חתם לארבע עונות באינטר מילאנו. ב-24 בינואר 2020 הושאל לניוקאסל יונייטד עד לסוף העונה. ב-20 באוגוסט 2020 הושאל לבורוסיה מנשנגלדבך לעונה אחת. ב-31 באוגוסט 2021 הושאל לבנפיקה ליסבון. ב-2 באוגוסט 2022 הושאל לטורינו. לצארו ערך את הופעת הבכורה שלו בנבחרת אוסטריה ב-30 במאי 2014, במהלך משחק ידידות מול איסלנד, אחרי שנכנס כמחליפו של מרקו ארנאוטוביץ' ל-15 הדקות האחרונות של המשחק. המשחק הסתיים בתוצאה 1-1 ונערך באינסברוק. הבונדסליגה האוסטרית (4): 2012, 2014, 2015, 2016. הגביע האוסטרי (3): 2012, 2014, 2015. מדיה וקבצים בנושא ולנטינו לצארו בוויקישיתוף ולנטינו לצארו, באתר Transfermarkt ולנטינו לצארו, באתר Soccerway ולנטינו לצארו, באתר BDFutbol ולנטינו לצארו, באתר WorldFootball.net ולנטינו לצארו, באתר National Football Teams ולנטינו לצארו, באתר FootballDatabase.eu אתר ערוץ הספורט – sport5.co.il, באתר m.sport5.co.il
בית סרני (גבעת ברנר)

בית סרני הוא מבנה שהוקם בקיבוץ גבעת ברנר. תחילה הוקם כבית הביטחון של היישוב אולם לאחר מלחמת העולם השנייה שוקם והורחב ונקרא על שם אנצו סרני. משמש כמבנה ציבורי מרכזי בקיבוץ וכבית התרבות. הוכרז כאתר מורשת על ידי המועצה לשימור אתרי מורשת בישראל. הבית הוקם ב-1930 כבית הביטחון של הקיבוץ. היה המבנה הבנוי הראשון בקיבוץ והוא הוקף באוהלים וצריפים ששימשו למגורים. היישובים ערביים מסביב קראו למבנה "קלעת אל אביאד" - המבצר הלבן. בנוסף פעלו במקום בית ילדים, מזכירות, הנהלת חשבונות, דואר ועוד. ב-2 באפריל 1946 (א' ניסן התש"ו) נורתה אבן הפינה של הרחבת הבית על ידי חיים ויצמן. תכנון השיפוץ וההרחבה נעשה על ידי האדריכל אריה שרון בסגנון הבאוהאוס. במסגרת פעילות זו שופץ המבנה המקורי ונבנו לו אגפים נוספים וכן שונה שם הבית ל "בית סרני" על שם הצנחן, חבר הקיבוץ, "אנצו סרני". הבית המחודש נחנך ב-27 בנובמבר 1947. ב-1970 הוקם גן זיכרון בחזית הבניין ובמרכזו הוצב פסלו של יעקב לוצ'אנסקי ואנדרטה הנושאת את שמות 45 חללי הקיבוץ שנפלו במערכות ישראל. ב-1985 נבנה אולם אולם אירועים (בתכנונו של חנן הברון) בצמוד לבית סרני. במבנה מספר חלקים: החלק הדרומי, המקורי, הוא מבנה בטון בן 3 קומות הבנוי מקירות עבים, וכולל: חדרי משרדים. ספריה וחדר זיכרון. חדרי עיון וספריה. מגדל שמירה שעליו הורכב פעמון וסירנה. מצפון לו מבנה חד קומתי הכולל: אולם בן 220 מקומות עבור הצגות והקרנת סרטים. מרתף אירועים (תערוכות, חוגים וכו'). חדר מוזיקה. בחזית המבנה גן זיכרון ובו מוצב פסל של לוחם פצוע שנוצר על ידי חבר הקיבוץ, יעקב לוצ'אנסקי (פסל יהודי צרפתי שעלה לארץ בגיל 73 והשתקע בגבעת ברנר) וכן אנדרטה. בגב המבנה אולם הופעות שנבנה בשלב מאוחר יותר מדיה וקבצים בנושא בית סרני בוויקישיתוף בית סרני, באתר "גבעת ברנר" נטע מעין סמולר, בין שני בתים: בית סרני, בית ישע(הקישור אינו פעיל), באתר הקיבוצים מיכאל יעקובסון, זוהר בדשא, באתר Xnet‏, 21 ביולי 2011 גבעת ברנר - שיקום פסל גן הזיכרון, באתר חברת "ארכו - שימור ושחזור" בית אנצי סרני בגבעת ברנר, העולם, 4 באפריל 1946 פתיחת בית סרני בגבעת ברנר, המשקיף, 24 בנובמבר 1947 כתבה בעיתון דבר, בית סרני נחנך בגבעת ברנר, דבר, 28 בנובמבר 1947
That that is is that that is not is not is that it it is

That that is is that that is not is not is that it it is הוא משפט שובר שיניים, שהוא צירוף של מילות קישור באנגלית המדגימות את חשיבות הפיסוק. ניתן לנתח את המשפט בשלוש דרכים שונות כך שייווצר משפט דקדוקי הגיוני. בכל דרך מחלקים את הצירוף לשלושה משפטים לפחות, באופן הבא: That that is, is. That that is not, is not. Is that it? It is. That that is, is that that is. Not is not. Is that it? It is. That that is, is that that is not. Is not "is that" it? It is. שתי הדרכים הראשונות נכתבו בסגנון הכתיבה של הפילוסוף פרמנידס. המשפט הופיע גם בסרט "צ'ארלי", כאשר המשפט הודגם על ידי המורה של צ'ארלי, הדמות הראשית בסרט אשר עוברת ניתוח במוח בשביל להעלות את רמת ה-IQ שלו. קיימת למשפט גרסה יותר ארוכה והיא: That that is is that that is not is not that that is not is not that that is that that is is not that that is not is not that it it is. משפט שובר שיניים Buffalo buffalo Buffalo buffalo buffalo buffalo Buffalo buffalo
לבון

לָבוֹן הוא יישוב קהילתי בגליל העליון, בתחומי המועצה האזורית משגב. היישוב נמצא כ-2 ק"מ צפונית לכרמיאל. במקום גן תעשייתי קטן, מסונף לגן התעשייה בתפן. היישוב, אשר שימש בעבר בית ספר מקצועי ובסיס צבאי, קרוי על שמו של פנחס לבון, שהיה מזכ"ל ההסתדרות ושר הביטחון. במתכונתו הנוכחית כיישוב קהילתי הוקם בשנת 2000. מונה כ-220 משפחות (נכון ליולי 2022 ).[דרוש מקור] בקרבת היישוב נמצא הכפר הבדואי הלא מוכר אלקובסי (בערבית: عرب القبسي). החל משנת 2000 נבנה היישוב בשלושה שלבים, כאשר כל שלב הוא שכונה ביישוב. בשכונה א' ישנם כ-50 בתי אב, בשכונה ב' כ-50 ובשכונה ג' ישנם 72 בתי אב. בלבון אין בנייה מרוכזת וכל תושב בונה את ביתו לפי ראות עיניו, אך עם זאת ישנן תקנות בנייה של היישוב על מנת לשמור על קו אדריכלי אחיד אשר משתלב בטבע ובנוף הגלילי. שכונה רביעית (שלב ד'), שבה נקלטו 38 משפחות חדשות, נמצאת בתהליכי בנייה ואכלוס (נכון ליולי 2022). תוכניות היישוב הן לגידול עד לסף עליון של 400 משפחות.[דרוש מקור] ביישוב בתי עסק, שני גני ילדים ופעוטון, וסניף של תנועת הנוער של האיחוד החקלאי, המקיימת ביישוב פעילות שוטפת לשכבות ד' עד י"ב, כמו גם השתתפות באירועים וקורסים ארציים כמו קורס מדריכים צעירים, מחנה קיץ, פסח וכדומה.[דרוש מקור] מדיה וקבצים בנושא לבון בוויקישיתוף אתר האינטרנט הרשמי של לבון לבון, באתר הרשות לפיתוח הגליל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 רשימת שמות מאת ועדת השמות הממשלתית, ילקוט הפרסומים 3165, 24 בפברואר 1985, עמ' 1494 להכיר בכפר אלקובסי, באתר עבודה שחורה, 25 ביוני 2015
רובין אוקוטיה

רובין רפאל אוקוטיה (בגרמנית: Rubin Rafael Okotie, נולד ב-6 ביוני 1987) הוא כדורגלן עבר אוסטרי המשחק בעמדת החלוץ. הוא נולד בקראצ'י, בירת פקיסטן, לאב ניגרי ואמא אוסטרית, ובילה את ארבע השנים הראשונות לחייו בברצלונה, ספרד. כתוצאה מהרב-לאומיות שבמקורותיו, אוקוטיה היה זכאי לשחק עבור 3 מדינות שוונת ברמה הבינלאומית. הוא מציג עצמו לפני הכל כאוסטרי כאשר אף הצהיר לאתר האינטרנט של פיפ"א בראיון כך: "אני חי שם, חבריי שם, ואני חושב על עצמי כאוסטרי." הופעת הבכורה שלו במסגרת הבונדסליגה האוסטרית הייתה עבור אוסטריה וינה ב-5 באוגוסט 2007, במשחק הדרבי מול ראפיד וינה, שנגמר בתוצאה 0-0. ב-23 בפברואר 2008, כבש את שער הבכור שלו, בניצחון הליגה 1–3 מול רד בול זלצבורג. ב-30 במאי 2010, אוקוטיה עזב את וינה וחתם בשורות המועדון הגרמני נירנברג. בקבוצתו החדשה, לא זכה לאשראי רב והופיע רק 4 פעמים במסגרת הליגה, ואת עונת 2011–2012, העביר בהשאלה במועדון הבלגי סנט טרוידן. בסוף העונה, עזב את נירנברג וחזר לאוסטריה, שעה שחתם בקבוצת שטורם גראץ. לאחר עונה אחת מוצלחת בגראץ, אוקוטיה שב למועדון נעוריו אוסטריה וינה ב-18 ביוני 2013. ב-2014, הושאל למועדון הדני סונדרייסק. במהלך ההשאלה, כבש החלוץ 11 שערים ב-15 משחקים בלבד. ב-2 ביולי 2014, חתם לשנתיים בקבוצתו הנוכחית, מינכן 1860. ב-8 ביולי 2016 חתם בבייג'ינג אנטרפרייז מהליגה הסינית השנייה. בפברואר 2018 עבר לבירסחוט וילרייק וב-2019 פרש ממשחק פעיל. אוקוטיה זכה להצלחה רבה במסגרת נבחרות אוסטריה הצעירות. החל מ-2008, הוא גם נכלל על סגל נבחרת אוסטריה הבכירה. ב-12 באוקטובר 2014, כבש את שערו הראשון עבור אוסטריה, במשחק הניצחון 0–1 מול מונטנגרו במסגרת טורניר מוקדמות יורו 2016. אוקוטבי היה שותף להעפלתה של אוסטריה מהמקום הראשון המרשים בטורניר המוקדמות, לעבר טורניר הגמר של יורו 2016. מדיה וקבצים בנושא רובין אוקוטיה בוויקישיתוף רובין אוקוטיה, באתר Transfermarkt רובין אוקוטיה, באתר Fussballdaten.de (בגרמנית) רובין אוקוטיה, באתר Soccerway רובין אוקוטיה, באתר WorldFootball.net רובין אוקוטיה, באתר National Football Teams רובין אוקוטיה, באתר FootballDatabase.eu